**RAPORT MBI**

**KONSULTIMIN PUBLIK TË PALËVE TË INTERESIT**

**NR. 02/2024**

20 mars 2024

1. **TË PËRGJITHSHME**

Ky raport është hartuar në përputhje me kërkesat e Udhëzimit Administrativ të AAC-së Nr. 01/2012 për procedurat e konsultimit publik të palëve të interesit, lidhur me projekt-rregulloren, si në vijim:

* Projekt Rregullore nr. XX/2024 për lëshimin e aprovimeve për fluturime të mjeteve ajrore civile

Kjo projekt-rregullore ka qenë në procedurë të konsultimit publik sipas kërkesave të nenit 5, paragrafi 5.2 të Udhëzimit Administrativ Nr. 01/2012, nga data **09 shkurt 2024 deri më 26 shkurt 2024**.

1. **KOMENTET E PRANUARA DHE PËRGJIGJET E AAC-së**

Thirrjes për konsultim publik të palëve të interesit i janë përgjigjur përmes postës elektronike me sugjerime dhe komente, palët si më poshtë.

|  |  |
| --- | --- |
| **Komentet e Pranuara** | **Përgjigjja nga AAC** |
| * **Z. Kastriot Gashi, MPB pranuar më 16 shkurt 2024**   Referuar draft Rregullores për lëshimin e aprovimeve për fluturime të mjeteve ajrore civile, neni 6 “*Kërkesat për dhënien e aprovimit për shërbime ajrore të rregullta ose jo te rregullta*”, paragrafi 1 nën paragrafi (i) ”*Sipas kërkesës, programin e sigurimit të aviacionit civil të operatorit ajror ose konfirmimin e miratimit te këtij programi nga autoritetet kompetente të aviacionit të shtetit ku transportuesi ajror është i regjistruar*”, në vazhdim po ju paraqesim disa pika të Programit Kombëtar për Siguri të Aviacionit Civil për Republikën e Kosovës (Revizioni Nr. 5.0) të cilat propozojmë të përfshihen në këtë pikë (i) të kësaj draft Rregulloreje.  Programi Kombëtar i Sigurisë së Aviacionit Civil (PKSAC) për Republikën e Kosovës (Revizioni Nr. 5.0), lidhur me Programin e sigurisë së transportuesve ajror thekson:  *9.1.2 Dërgimi tek Ministria e Punëve të Brendshme*  *9.1.2.1 Me kërkesë, programi i sigurisë i transportuesit ajror duhet të dërgohet tek autoriteti përgjegjës i caktuar, i cili mund të marrë veprim të mëtejshëm nëse duhet.*  *9.1.2.2 Kur një program sigurie i transportuesit ajror të huaj është miratuar nga autoriteti përgjegjës i Shtetit Anëtar të BE-së që ka dhënë licencën e operimit, transportuesi ajror mund të njihet nga Republika e Kosovës se i ka plotësuar kërkesat e pikës 9.1.1, kjo nuk cenon të drejtën e Republikës së Kosovës për të kërkuar nga çdo transportues ajror hollësi për zbatimin nga ai të:*  *9.1.2.2.1 Masave të sigurisë të zbatuara nga ai shtet sipas pikës 3.4 të programit; dhe/ ose*  *9.1.2.2.2 Procedurat vendore që zbaton tek aeroportet në shërbim.*  *9.1.2.3 Transportuesi ajror (jo i regjistruar në një vend të BE-së) që ofron shërbime në dhe nga Republika e Kosovës duhet të zbatojnë programin e sigurimit të aviacionit, i cili është përkatës për plotësimin e kërkesave të Programit Kombëtar të Sigurimit të Aviacionit Civil të Republikës së Kosovës. Një ekzemplar i programit të transportuesve ajror duhet të dërgohet në MPB për aprovim. Ekzemplari i programit të sigurimit mund të dorëzohet në MPB, në mënyrë elektronike, CD/DVD ose version të printuar.*  Andaj, me mirësjellje kërkoj nga autoriteti i Juaj që të përfshini pikat e cekura të PKSAC-së në draft Rregullore. | Në përputhje me LIGJI NR. 03/L-051 për aviacionin civil, të ndryshuar me LIGJI NR. 08/L-063 për ndryshimin dhe plotësimin e ligjeve që kanë të bëjnë me racionalizimin dhe vendosjen e vijave llogaridhënëse të agjencive të pavarura, Autoriteti i Aviacionit Civil të Kosovës ka detyrë dhe përgjegjësi të nxjerr akte- nënligjore në kompetencë të AAC-së. Kërkesat specifike të Programit Kombëtar për Siguri të Aviacionit Civil (PKSAC), listohen në AIP, nga ku operatorët ajror njoftohen me kërkesat e PKSAC.  Për këtë arsye AAC në këtë Rregullore do të përfshijë vetëm referencën në kërkesat e PKSAC-së, dhe nuk do të hyjë në specifika të kërkesave të këtij Programi.  AAC ka vendosur të riformuloj këtë paragrafin i) të nenit 6 si në vijim:  “*Konfirmimi nga Ministria e Punëve të Brendshme të Republikës së Kosovës, për përmbushjen e kërkesa të parapara në aktet nënligjore të MPB për Sigurimin e aviacionit civil (AVSEC)*;” |
| * **Komentet nga LKIA**   **pranuar më 22 shkurt 2024**  Neni 2 paragrafi 14  14. Fluturim shtetëror - çdo fluturim i kryer me mjet ajror për shërbime ushtarake, doganore, policore ose shërbime të tjera të zbatimit të ligjit të një shteti;  Tek referenca shteti është dhënë komenti në vijim: “*Does this mean for Kosovo or any other states? What is the status of the KFOR flights? Currently these flights are recorded as military as per IATA standard”*  *(A do të thotë kjo për Kosovën apo cilindo shtet tjetër? Cili është statusi i fluturimeve të KFOR-it? Aktualisht këto fluturime janë regjistruar si ushtarake sipas standardit të IATA-së)*  Neni 3 paragrafi 2  2. Aprovimi për operimin e shërbimeve ajrore të rregullta ose jo të rregullta lëshohet nga AACK në formë të shkruar dhe përfshin të dhënat e fluturimit, numrin e miratimit dhe çdo kusht apo kufizim, nëse është e aplikueshme.  Tek referenca nëse është e aplikueshme është dhënë komenti në vijim: “*Do the airlines, belonging to the countries of ECAA, need approval? If no, what is the procedure for notification to LKIA in order to approve the slots? Or if the state is member of ECAA, a direct slot approval can be issued by LKIA without any notification from CAAK?”*  *(A kanë nevojë për miratim linjat ajrore që i përkasin vendeve të ECAA? Nëse jo, cila është procedura për njoftimin e LKIA-së për miratimin e sloteve? Apo nëse shteti është anëtar i ECAA-së, aprovimi i drejtpërdrejtë i slotit mund të bëhet nga LKIA pa ndonjë njoftim nga CAAK?)*  Në nenit 4 “Fluturimet për të cilat nuk kërkohet aprovim nga AACK”, është dhënë komenti në vijim: *“ How should these flights be defined? As per the declaration of the operator or IATA service type classification?”*  *(Si duhet të përcaktohen këto fluturime? Sipas deklaratës së operatorit apo klasifikimit të llojit të shërbimit IATA?”)*  Në nenit 4 është dhënë komenti në vijim:*“ Ëhat about diverted flights (without prior approval) from other countries to PRN airport? Diverted flights are normally announced to LKIA in very short notice (while already airborne) Same question applies for Ad-hoc flights?”*  *“ Po fluturimet e devijuara (pa miratim paraprak) nga vendet e tjera drejt aeroportit PRN? Fluturimet e devijuara zakonisht njoftohen në LKIA në një njoftim shumë të shkurtër kohor (kur veq janë në ajër) E njëjta pyetje vlen edhe për fluturimet ad-hoc?)*  Në nenin 4 paragraphin a) tek referenca “të Konventës së Çikagos” është dhënë komenti në vijim “*How are we notified if the list of these airlines changes? Is there any states exempt from this Convention?”*  *(Si njoftohemi nëse lista e këtyre linjave ajrore ndryshon? A ka ndonjë shtet të përjashtuar nga kjo Konventë).*  Në nenin 8 paragrafin 4 nën paragafin a) tek referenca “tri ditë pune” është dhënë komenti në vijim:*” Is this applicable for AD-HOC Flights? What about additional flight for the existing operators?”*  *(A vlen kjo për Fluturimet AD-HOC? Po fluturimet shtesë për operatorët ekzistues?”)*  Në neni 13 tek titulli *“Vlefshmëria e aprovimeve” është dhënë komenti në vijim “This paragraph to be clarified. The title and the content do not correspond accordingly*.”  (Ky paragraf duhet sqaruar. Titulli dhe përmbajtja nuk janë në përputhje) | Referenca në shprehjen “*të një shteti*” është për çdo fluturim ushtarak, pa marrë parasysh shtetin.  Fluturimet e KFOR-it mbeten ashtu siç janë të trajtuara deri më tani, pra fluturime ushtarake.  AAC në përputhje me këtë Rregullore do të lëshoj aprovimin për operimin e shërbimeve ajrore të rregullta ose jo të rregullta fluturime dhe do ta njoftoj LKIA sipas procedurave të deritanishme.  Këto fluturime definohen në bazë të deklarimit të operatorit duke përdorur klasifikimin e llojit të shërbimit IATA (IATA service type classification) dhe procedurat tjera standarde.  Fluturimet e devijuara konsiderohen që bien nën kategorinë e paragrafit c) të nenit 4, pra fluturime që kërkojnë ulje emergjente.  Fluturimet ad-hoc janë të trajtuara në këtë projekt rregullore si fluturime jo te rregullta.  Në rastet kur ka përjashtime, atëherë AAC do të nxjerrë Vendim Ekzekutiv, për të cilën Vendim të gjitha palët do të njoftohen me kohë.  Shih komentin më lartë për Fluturimet ad-hoc? Nëse operatorët ekzistues kërkojnë një fluturim shtesë atëherë ai fluturim do të trajtohet si fluturim jo i rregullt i vetëm.  Titulli i nenit 13 do të ndryshohet nga *“Vlefshmëria e aprovimeve”* në *“Koordinimi i orareve”* |
| * **Z. Avdi Kamerolli, MMPHI pranuar më 25 shkurt 2024**   I referohem projekt rregullores nr. XX/2024, për lëshimin e aprovimeve te fluturimeve te mjeteve ajrore dhe ne lidhje me te ju njoftoj si vijon,  Po e citoj paragrafin 1 te nenit 9:    1. AACK do të aprovojë fluturimin për operatorin e huaj që kryen fluturime të rregullta dhe jo të rregullta lidhur me liritë ajrore, në bazë të reciprocitetit nëse Republika e Kosovës është shtet nënshkrues i marrëveshjes dypalëshe të lidhur me shtetin e operatorit të huaj, ose në përputhje me Marrëveshjen HPEA kur operatorë të tillë vijnë nga Shtetet Anëtare të Marrëveshjes HPEA.    **Koment**, Konsideroj se termi reciprocitet, duhet te mënjanohet nga paragrafi 1 i nenit 9,  sepse rregullimi i te drejtave te trafikut ajrore për operatoret e huaj bahet ne baze te Marrëveshjes për Shërbime Ajrore ne mes te dy shteteve, e cila pasi te nënshkruhet nga te dy palët e ka fuqinë e ligjit, dhe marrëveshjet përkatëse nëse e përcaktojnë te drejta te trafikut ne baze te reciprocitetit AAC është e detyruar te zbatoj, por nëse ka liri te pa kufizuara për te drejtat e kapacitetit te fluturimeve ne mes dy shteteve AAC, është e obliguar ta zbatoj këto rregulla.  Gjithashtu duhet te pasur kujdes se për avio kompanitë ajrore te BE-se, për te cilat vlen Marrëveshjen HPEA, nuk duhet te aprovohen fluturimet siç po parashihet ne paragrafin 1 te nenit 9, sepse ato kane te drejta dhe liri te pa kufizuara ne mes te Kosovës dhe çdo pike te shteteve te BE-se, vetëm kur te aplikojnë për here te pare mund ti falënderoni qe po vijnë dhe po hyjnë ne tregun e Kosovës dhe ti afroni mirëseardhje.  Teksti i paragrafit 1 te nenit 9, konsideroj se duhet te ndryshohet dhe te përshtatet me ligjin përkatës ne fuqi për aviacion civil dhe me Marrëveshjen HPEA, sepse kështu siç është bien ne kundërshtim me këto dy akte ligjore.    Po e citoj paragrafin 2 te nenit 9:  2. Kërkesat për aprovimin e fluturimeve nga aeroporti ndërkombëtar në Republikën e Kosovës, lidhur me liritë e ajrit që nuk përfshihen në marrëveshjen dypalëshe apo shumëpalëshe, do të shqyrtohen veçmas, rast pas rasti, duke marrë parasysh reciprocitetin dhe/ apo interesin publik.  **Koment**  Kërkesat për aprovimin e fluturimeve nga aeroporti ndërkombëtar në Republikën e Kosovës, lidhur me liritë e ajrit që nuk përfshihen në marrëveshjen dypalëshe apo shumëpalëshe ne baze te paragrafit 2 te nenit 9, mund te epen për momentin vetëm ne baze te përcaktimeve dhe kufizimeve te nenit 35 dhe 36 te ligjit për aviacion civil dhe ndryshimeve te cilat janë bere me ligjin nr.08/L-063, kjo vlen për fluturime te rregullta dhe fluturimet serike charter te organizuara. Dispozitat e një Rregulloreje duhet te jene ne harmoni me ligjet përkatëse ne fuqi.    Po e citoj paragrafin 6 te nenit 9:  6. Çdo transportues ajror mund të lejohet të operojë shërbime ajrore jo të planifikuara, duke përfshirë liritë e ajrit që nuk përfshihen në marrëveshjen përkatëse dypalëshe, në varësi të përmbushjes së kërkesave të përcaktuara për kategorinë e tij në këtë rregullore dhe subjekt i një deklarate nga shteti. të operatorit që merr përsipër të aplikojë trajtim reciprok për transportuesit ajror të Kosovës të licencuar ose të caktuar.    **Koment** Ashtu siç e thamë me larte për fluturime te rregullta dhe charter serike te organizuara duhet te rregullohen vetëm me marrëveshje për shërbime ajrore ne mes te dy shteteve, ndryshe duhet te zbatohet për momentin vetëm dispozitat ligjore te nenit 35 dhe 36 te ligjit përkatës për aviacionin civil dhe ndryshimeve te cilat janë bere me ligjin nr.08/L-063, deklaratat nuk janë instrument ligjor për rregullimin e te drejtave te trafikut ne mes shteteve dhe te njëjtat nuk duhet te zbatohen dhe praktikohen. Me rregullore nuk mund te epen me shume te drejta te trafikut ma shume se me ligj, kur ligji nuk te autorizon me rregulluar ne mënyrë specifike me dhanë ma shume te drejta te trafikut se ligji dhe ma shume se Marrëveshjet për shërbime ajrore ne mes te dy shteteve. | Paragrafi 1 i nenit 9 do të riformulohet si në vijim:  *“1. AACK do të aprovojë fluturimin për operatorin e huaj që kryen fluturime të rregullta dhe jo të rregullta lidhur me liritë ajrore, në përputhje me marrëveshjet dypalëshe apo shumëpalëshe të lidhura nga Republika e Kosovës.”*  Në bazë të Marrëveshjes HPEA operatorët ajrore të BE-së kanë të drejta të pakufizuara sa i përket shfrytëzimit të gjitha lirive të mundshme të trafikut ajror, pa ndonjë kufizim në numrin e fluturimeve që do t’i realizojnë.  AAC do të kërkoj dokumentet e nevojshme sa i përket çështjes së sigurisë, sigurimit dhe siguracionit (insurance) të aviacionit civil, kur kompanitë aplikojnë për herë të parë për aprovime të fluturimit. Shqyrtimi i këtij dokumentacioni në asnjë mënyrë nuk shqyrton shfrytëzimin e këtyre të drejtave, por vetëm sigurojnë AAC-së që këto të drejta shfrytëzohen nga operatorë ajror të licencuar dhe certifikuar në BE.  Për ta sqaruar më tej këtë çështje neni 3 paragrafi 1 është riformualuar si në vijim;  ” *Transportuesit e huaj ajror mund të operojnë shërbime ajrore për/nga Republika e Kosovës në përputhje me Marrëveshjen HPEA, si dhe marrëveshjet tjera ndërkombëtare që detyrojnë Republikën e Kosovës dhe kërkesat e përcaktuara në këtë Rregullore dhe rregulloret tjera në fuqi.*  Paragrafi 2 i nenit 9 do të riformulohet si në vijim:  “*2. Kërkesat për aprovimin e fluturimeve nga aeroporti ndërkombëtar në Republikën e Kosovës, lidhur me liritë e ajrit që nuk përfshihen në marrëveshjen dypalëshe apo shumëpalëshe, do të shqyrtohen veçmas, rast pas rasti, duke marrë parasysh dispozitat e Ligjit për Aviacionin Civil.”*  Deklarata është vetëm një shprehje e vullnetit nga shtetet me të cilat Republika e Kosovës nuk ka marrëveshje dypalëshe. Ky instrument do të ndihmoj nxjerrjen e Vendimeve të përcaktuara në nenet 35 dhe 36 të Ligjit për aviacionin civil, me ndryshime, që nënkupton që do të ndihmoj në shqyrtimin e kërkesave siç është definuar në Paragrafi 2 i nenit 9 të kësaj projekt rregulloreje*.* |

1. **PËRFUNDIM**

Gjatë fazës së konsultimit publik të palëve të interesit lidhur me këtë projekt-rregulloren, janë parashtruar komente/sugjerime nga tre palë të interesit dhe si rrjedhojë AAC ka vendosur që të bëjë pesë ndryshime në draft rregullore.

**Raporti është hartuar nga:**

DSF, ZLCA, ZDP Autoriteti i Aviacionit Civil